Sokkerspeler-saak uitgestel ná hy glo oom skiet - Maroela Media
Mandlakayise Sangweni Foto: Zanele Zulu, IOL
doelwagter vir AmaZulu, se aansoek om borgtog is Donderdag in die Ngwelezane-landdroshof in KwaZulu-Natal uitgestel, het die Nasionale Vervolgingsgesag (NVG) gesê.
Sangweni (26) is verlede week in hegtenis geneem nadat hy glo sy oom ná 'n argument geskiet het. "Die saak is tot 7 Januarie uitgestel vir verdere ondersoek," het Natasha Ramkisson, woordvoerder vir die NVG, gesê.
Volgens die polisie is dit nog nie duidelik wat tot die skietery aanleiding gegee het nie. The Star het egter verlede week berig dat Nono Sangweni, die dogter van die gewonde 66-jarige man, Vusumuzi Sangweni, gesê het 'n stryery oor heksery het tot die onderonsie gelei.
Mandlakayise Sangweni is Siyabonga Sangweni, verdediger vir Orlando Pirates, se broer. Sy ouer broer, Thamsanqa Sangweni, speel vir Mamelodi Sundowns.